Lomtjønnstua – tømmerhytte ved Stormyrbassenget i Hemnes | inatur.no
Lomtjønnstua – tømmerhytte ved Stormyrbassenget i Hemnes
Stormyrbassenget ligger ca.100 meter sør for hytta og er et eldorado for isfiske om vinteren, med stor fin ørret og røye. Fint med fisketur i robåt- og kano sommerstid. Båt er inkludert i leia.
Fra Korgen ca. 15 km mot Bleikvasslia. Ta av mot Flatmoveien (Almannvegen) og følg vegen ned mot vatnet ca. 300 m.
Om sommeren kjører man nesten helt til døra. Om vinteren er det 200 m å gå. Til påske blir det som regel brøytet opp.
Hytta ligger midt i jaktterrenget, Hemn3 (Helgelandskortet). Nærliggende jaktfeltområder er Hemn4 og Hemn6.
Utenfor hytta er det en flott uteplass med bord og benker og utsikt over vannet. Hytta ligger i glissen fjellfuru landskap med utsikt mot sørvest. Moltemyrene er rett utenfor hyttedøra.
Det er to vann i nærheten av Lomtjønnstua. Det ene er Lomtjønna som ligger ca. 300 m fra hytta. Her har Statskog satt ut ørret. Der finnes også en gapahuk med tørr ved i vannkanten hvor man kan grille og koke kaffe.
Stormyrbassenget ligger ca. 100 m sør for hytta. Eldorado for isfiske om vinteren, stor fin ørret og røye (ta med isbor). Om sommeren er det idyllisk å ro fiske på vatnet en sommerkveld med en spinner eller amerikaner. Det er også bålplass og benker nede ved vatnet.
Båt i Stormyrbassenget. Leie av båt er inkludert i hytteleia.
VÆR OPPMERKSOM PÅ AT ISEN KAN VÆRE USIKKER PÅ REGULERTE VANN, SPESIELT VED INNLØP OG UTLØP.
Nøkkelboks ved hyttedør. For å få oppgitt kode, ring friluftstorget tlf. 74 21 30 00 tast 1 (hverdager mellom kl.0800 og 1530), evnt send e-mail til friluftstorget@statskog.no. Nøkkelen legges tilbake samme sted ved avreise. Kodene skiftes jevnlig så ring noen dager før for å få oppgitt koden.